**Ալբերտո Պեդրո Սպենսեր Հերերա** (իսպ.՝ Alberto Pedro Spencer Herrera, դեկտեմբերի 6, 1937(1937-12-06), Ancón, Պանամա, Պանամա նահանգ, Պանամա - նոյեմբերի 3, 2006(2006-11-03), Քլիվլենդ, Օհայո, ԱՄՆ), էկվադորցի և ուրուգվայցի ֆուտբոլիստ, հարձակվող. 20-րդ դարի էկվադորցի մեծագույն ֆուտբոլիստ։ Նա իր կարիերայի լավագույն տարիներն անցկացրել է «Պենյարոլ» ակումբում։ Նա առավել հայտնի է Հարավային Ամերիկայի գլխավոր ակումբային մրցաշարում՝ Լիբերտադորեսի գավաթում, ամենաշատ գոլերի հեղինակ դառնալու համար (54 գոլ)։ Սպենսերը նվաճել է Լիբերտադորեսի 3 գավաթ, միջմայրցամաքային 2 գավաթ, իսկ 7 անգամ դարձել Ուրուգվայի չեմպիոն։ Հարավային Ամերիկայի գրեթե բոլոր լրագրողները Սպենսերին դասում են բոլոր ժամանակների հարավամերիկյան լավագույն ֆուտբոլիստների շարքում՝ Պելեի, Գարինչայի, Դի Ստեֆանոյի և Դիեգո Մարադոնայի հետ միասին։

Կենսագրություն
--------------

Ալբերտոյի հայրը Ճամայկայից է, որը բացատրում է նրա ազգանունը, իսկ մայրը էկվադորցի է։

Սպենսերն իր կարիերան սկսել է 1953 թվականին Գուայաքիլի Էվերեստ ակումբում։ 2 տարի անց նա արդեն հանդես էր գալիս հիմնական թիմում։ 1959 թվականին նա հրավեր է ստացել Էկվադորի ազգային հավաքական, որտեղ խաղացել է մինչև իր կարիերայի ավարտը, ընդմիջումով 1962-1964 թվականներին, երբ հանդես է եկել Ուրուգվայի հավաքականում։ Սպենսերը եղել է առաջինը ով խփել է առաջին գոլը Ուեմբլի մարզադաշտում որպես և՛ էկվադորցի և՛ ուրուգվայցի ֆուտբոլիստ։ Ուռուգվայի հավաքականի կազմում խաղում նա խձել է այդ գոլը Անգլիայի հետ ընկերական խաղում։ Սակայն ֆուտբոլում ազգային պատկանելության կանոնների խստացումից հետո, Սպենսերը ստիպված եղավ կրկին խաղալ Էկվադորի հավաքականի կազմում։ Քանի որ Էկվադորում ֆուտբոլի մակարդակը 1960-ականներին Հարավային Ամերիկայի ամենացածրերից էր, էկվադորցի հանճարը երբեք չի խաղացել աշխարհի առաջնությունում։ Ժամանակակից իրավիճակն այլ է՝ Էկվադորի ազգային հավաքականը հասել է 2006 թվականի աշխարհի առաջնության 1/8 եզրափակիչ, ինչին ականատես է եղել ինքը՝ Սպենսերը;

Ընդհանուր առմամբ Սպենսերն իր կարիերայի ընթացքում խփել է 451 գոլ (առանց ընկերական խաղերի, որոնց թիվը ներառյալ նրա գոլերի թիվը գերազանցում է 500-ը)։

1975-1976 թվականներին Սպենսերը մարզել է էկվադորի «Էմելեքը»։

1982 թվականին Ալբերտո Սպենսերը նշանակվել է Էկվադորի հյուպատոս Ուրուգվայում, որտեղ վերջինս մնացել է ապրելու։

Սպենսերի բացակայությունը Պելեի և ՖԻՖԱ-ի հրապարակած FIFA 100 ցուցակում մեծ վրդովմունք է առաջացրել երկրպագուների շրջանում։

Ալբերտո Սպենսերը մահացել է 2006 թվականի նոյեմբերի 3-ին Քլիվլենդում, երբ ծրագրված ուղևորություն էր կատարում ԱՄՆ՝ սրտաբանական կլինիկայում հետազոտվելու համար, սրտի կաթվածից։ Նա թղված է Մոնտեվիդեոյում։

Հետագայում Մոդելոյի Գուայակիլ քաղաքի մարզադաշտը կոչվել է Ալբերտո Սպենսերի անունով։

Մրցանակներ
----------

### Թիմային

* Ուրուգվայի չեմպիոն (7)՝ 1960, 1961, 1962, 1964, 1965, 1967, 1968 թթ.
* Լիբերտադորեսի գավաթի հաղթող (3)։ 1960, 1961, 1966 թթ.
* Միջմայրցամաքային գավաթի հաղթող (2)։ 1961, 1966
* Միջմայրցամաքային սուպերգավաթի հաղթող. 1969 (Հարավային Ամերիկա)

### Անհատական

* Ուրուգվայի առաջնության լավագույն ռմբարկու (4)՝ 1961, 1962, 1967, 1968 թթ.
* Կոպա Լիբերտադորեսի լավագույն ռմբարկու (2)՝ 1960, 1962
* Կոպա Լիբերտադորեսի պատմության լավագույն ռմբարկու՝ 54 տարեկան
* Պենյարոլի լավագույն ռմբարկուն Copa Libertadores-ում. 48 գոլ

Կատարողական վիճակագրություն
---------------------------

**Ակումբային կարիերա**| Ակումբ | Մրցաշրջան | Լիգա | ԼԳ | Այլ | Ընդամենը |
| --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Պենյարոլ | 1959 | 1 | 0 | - | - | 0 | 0 | 1 | 0 |
| 1960 | 16 | 10 | 7 | 7 | 2 | 1 | 25 | 18 |
| 1961 | 18 | 18 | 4 | 3 | 3 | 2 | 25 | 23 |
| 1962 | 18 | 16 | 6 | 6 | 0 | 0 | 24 | 22 |
| 1963 | 15 | 9 | 4 | 5 | 0 | 0 | 19 | 14 |
| 1964 | 6 | 6 | 0 | 0 | 0 | 0 | 6 | 6 |
| 1965 | 17 | 12 | 0 | 0 | 0 | 0 | 17 | 12 |
| 1966 | 16 | 6 | 12 | 6 | 2 | 3 | 30 | 15 |
| 1967 | 14 | 11 | 3 | 2 | 0 | 0 | 17 | 13 |
| 1968 | 11 | 8 | 14 | 10 | 4 | 1 | 29 | 19 |
| 1969 | 14 | 5 | 10 | 2 | 6 | 3 | 30 | 10 |
| 1970 | 20 | 12 | 10 | 7 | 0 | 0 | 30 | 19 |
| Ընդամենը | 166 | 113 | 70 | 48 | 17 | 10 | 253 | 171 |
| Բարսելոնա

(Գուայակիլ) | 1971 | 18 | 13 | 11 | 5 | 0 | 0 | 29 | 18 |
| 1972 | 2 | 0 | 7 | 1 | 0 | 0 | 9 | 1 |
| Ընդամենը | 20 | 13 | 18 | 6 | 0 | 0 | 38 | 19 |
| Ընդհանուր կարիերա | 186 | 126 | 88 | 54 | 17 | 10 | 291 | 190 |

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2
4. 1 2  Emelec | Emelec — Azul y Plomo — El portal oficial de los hinchas Emelecistas Արխիվացված 31 Օգոստոսի 2015 թվականին.
5. ↑  «Hinchas quieren que Alberto Spencer esté en lista que hizo Pelé» (իսպաներեն). eluniverso.com. 2004 թ․ մարտի 6. Արխիվացված օրիգինալից 2020 թ․ հոկտեմբերի 12-ին. Վերցված է 2019 թ․ հոկտեմբերի 2-ին.
6. 1 2  Межконтинентальный кубок, Суперкубок межконтинентальных чемпионов.

Արտաքին հղումներ
----------------

* Биография на сайте КОНМЕБОЛ
* Некролог на русскоязычном сайте о футболе Уругвая
* Видео
* Վիճակագրությունը *National Football Teams* կայքում(անգլ.)